



**SZIGETSZENTMIKLÓS VÁROS   
ÖNKORMÁNYZATA   
KÉPVISELŐ-TESTÜLETÉNEK**

**4/2022.(III.04.) ÖNKORMÁNYZATI RENDELETE**

**Szigetszentmiklós város közterületeinek használati rendjéről szóló 29/2017.(XI.30.) önkormányzati rendelet módosításáról**



Szigetszentmiklós Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2.pontjában meghatározott feladatkörében eljárva a következőket rendeli el:

**1. §**

A Szigetszentmiklós város közterületeinek használati rendjéről szóló 29/2017 (XI.30.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Szigetszentmiklós Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2.pontjában meghatározott feladatkörében eljárva a következőket rendeli el: ”

**2. §**

(1) A Rendelet 2. § 2. pontja helyébe a következő rendelkezés lép:

*(E rendelet alkalmazásában:)*

„*2.* *Cégér*: a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.08.) Kormányrendelet 2. § 1b. pontja szerinti fogalom.”

(2) A Rendelet 2. § 18. pontja helyébe a következő rendelkezés lép:

*(E rendelet alkalmazásában:)*

„*18.* *Szórólaposztás*: kis terjedelmű, hirdetési vagy tájékoztatási célú nyomtatvány, irat kézből kézbe történő ingyenes átadása,”

(3) A Rendelet 2. §-a a következő 19. ponttal egészül ki:

*(E rendelet alkalmazásában:)*

„*19.* Szeszes ital: minden alkoholtartalmú ital, kivéve a gyógynövény gyógyászati jellegű szeszes kivonata és az ennek felhasználásával készült termék, továbbá az 1,2%-nál kevesebb alkoholtartalmú üdítőital.”

**3. §**

(1) A Rendelet 5. § (1) bekezdés a) pontja helyébe a következő rendelkezés lép:

*(Nem kell közterület-használati hozzájárulást kérni, azonban a közterület használatot be kell jelenteni)*

„*a)* a közút, járda, zöldterület és parkok építésével, javításával és fenntartásával kapcsolatos munkák elvégzéséhez feltéve, ha a tevékenység a közterület rendeltetésszerű használatát 120 órán túl nem akadályozza,”

(2) A Rendelet 5. § (1) bekezdés j) pontja helyébe a következő rendelkezés lép:

*(Nem kell közterület-használati hozzájárulást kérni, azonban a közterület használatot be kell jelenteni)*

„*j)* élet- és balesetveszély elhárításához szükséges munkálatok elvégzéséhez,”

(3) A Rendelet 5. § (1) bekezdése a következő k) ponttal egészül ki:

*(Nem kell közterület-használati hozzájárulást kérni, azonban a közterület használatot be kell jelenteni)*

„*k)* kampányidőszakon kívül kizárólag politikai célú szórólaposztáshoz, politikai tájékoztatáshoz, amennyiben nincs üzleti haszonszerzéssel járó vonzata.”

**4. §**

A Rendelet 6. § (2) és (3) bekezdése helyébe a következő rendelkezések lépnek:

„(2) Az 5. § (1) bekezdés b) és e) pontjában meghatározott esetekben legalább 15 nappal az igénybevétel előtt kell bejelenteni.

(3) Az 5. § (1) bekezdés d) pontjában foglalt igénybevétel esetén a bejelentést a hiba észlelését követően haladéktalanul meg kell tenni, és a bejelentéshez csatolni kell a műszaki hiba leírását és a szükséges intézkedések felsorolását.”

**5. §**

(1) A Rendelet 7. § 4. pontja helyébe a következő rendelkezés lép:

*(Nem adható közterület-használati hozzájárulás)*

„*4.* közutak, kivéve járda, területére figyelembe véve a 2. pontot,”

(2) A Rendelet 7. § 16. pontja helyébe a következő rendelkezés lép:

*(Nem adható közterület-használati hozzájárulás)*

„*16.* üzemképtelen gépjárművek 10 napot meghaladó közterületi tárolására,”

(3) A Rendelet 7. §-a a következő 17. és 18. ponttal egészül ki:

*(Nem adható közterület-használati hozzájárulás)*

„*17.* piac környezetében 300 méteres körzetben árusításra,

*18.* annak a kérelmezőnek, akinek az Önkormányzattal szemben közterület-használatból eredő bármilyen díj hátraléka van.”

**6. §**

A Rendelet 14. §-a a következő (3) bekezdéssel egészül ki:

„(3) Abban az esetben, ha egyidejűleg vagy egyazon időszakban ugyanazon közterületre vagy annak meghatározott részére több kérelem érkezik közterület-használati engedély iránt, a kérelmeket beadásaik sorrendjében kell elbírálni. Ha a sorban előbb álló kérelemre a közterület-használati engedély megadásra kerül, akkor a sorban utána következő kérelmekre a közterület-használati engedély megadását meg kell tagadni.”

**7. §**

(1) A Rendelet 16. § (2) bekezdése helyébe a következő rendelkezés lép:

„(2) A közterület-használati díj mértékét tevékenységenként a rendelet 1. melléklete határozza meg. A közterület-használati díjak évi, havi, vagy napi díjak. A díj összege közterület-használati hozzájárulásonként legalább nettó 2.000,- Ft.”

(2) A Rendelet 16. §-a a következő (2a) bekezdéssel egészül ki:

„(2a) A közterület-használati díj általános forgalmi adó fizetésére vonatkozóan a mindenkori hatályos Áfa tv. rendelkezései az irányadóak.”

**8. §**

A Rendelet 1. melléklete helyébe az 1. melléklet lép.

**9. §**

A Rendelet 4. § nyitó szövegrészében a „hozzájárulás” szövegrész helyébe a „hozzájárulást” szöveg lép.

**10. §**

Hatályát veszti a Rendelet

*a)* 8. § (4) bekezdése,

*b)* 25. §-a.

**11. §**

Ez a rendelet a kihirdetését követő napon lép hatályba.

|  |  |
| --- | --- |
| **dr. Szilágyi Anita**  jegyző | **Nagy János**  polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2022. március 3. napján tartott ülésén alkotta, 2022. március 4. napján kihirdetésre került.

**dr. Szilágyi Anita**  
jegyző

1. **melléklet a 4/2022. (III.04.) önkormányzati rendelethez**

**1. melléklet a 29/2017. (XI.30.) önkormányzati rendelethez**

**A Közterület-használati Díjak**

|  |  |  |  |
| --- | --- | --- | --- |
|  | Területhasználat jogcíme | Díjszámítás egysége | Díj nettó összege Ft-ban |
| 1 | Közterületbe nyúló védőtető, előtető, ernyősszerkezet, kirakat létesítéséhez | m2/hó | 1.000,- |
| 2 | Közterületbe 10 cm-en túlnyúló cégér létesítése, elhelyezése | db/év | 16.000,- |
| 3 | Alkalmi,vagy közterületi árusításhoz létesített fülke | m2/nap | 150,- |
| 4 | Alkalmi, vagy közterületi árusításhoz létesített pavilon | m2/nap | 200,- |
| 5 | Alkalmi, vagy közterületi árusításhoz létesített sátras építmény | m2/nap | 300,- |
| 6 | Üzlet homlokzatával érintkező közterületen ideiglenes vagy idényjellegű árusításhoz | m2/hó | 1000,- |
| 7 | Mozgóárusítás | m2/nap | 2.000,- |
| 8 | Alkalmi árusítás: fenyőfa, koszorú | m2/nap | 1.450,- |
| 9 | Alkalmi árusítás: zöldség, gyümölcs | m2/nap | 250,- |
| 10 | Mutatványos tevékenység végzéséhez | m2/nap | 400,- |
| 11 | Alkalmankénti rakodás céljából közterület kizárólagos használatához | m2/hó | 2.900,- |
| 12 | A közúti közlekedéssel és közúti fuvarozással kapcsolatos állomáshely, fülke, pavilon, épület létesítéséhez | álláshelyenként/6hó fülke, pavilon, épület m2/hó | 14.400,- |
| 13 | Építési munkálatokkal kapcsolatos létesítmények, építőanyagok és törmelékek elhelyezéséhez, tárolásához | m2/hó | 1.500,- |
| 14 | Távközlési hibaelhárításhoz, ha a közterület rendeltetésszerű használatát 72 óránál hosszabb ideig akadályozza | m2/nap | 100,- |
| 15 | Köztisztasággal kapcsolatos építmények és berendezések elhelyezéséhez, amennyiben azok nem a közút tartozékai | m2/nap | 100,- |
| 16 | Üzemképtelen járművek ideiglenes, 10 napot meg nem haladó közterületen történő tárolásához | db/10nap | 10.000,- |
| 17 | Kiállítás, vásár, piac megtartásához szükséges közterületi helyszín használata, ezekhez kapcsolódóan ideiglenes parkolók létesítése | m2/nap | 900,- |
| 18 | Vendéglátó terasz, előkert létesítése | m2/hó | 2.900,- |
| 19 | Mozgóképekről szóló törvény hatálya alá nem tartozó film-, televízió-, videó-, és hangfelvétel készítéséhez, ha az 30 percnél hosszabb ideig tart | minden megkezdett 30 perc után | 500,- |
| 21 | Bármely olyan, fentiekben nem felsorolt közterületen folytatni kívánt tevékenység, valamint tárgy közterületen történő elhelyezéséhez tárolásához, amely közterület használattal jár és nem kapcsolódik a közterület rendeltetésszerű használatához | m2/hó | 900,- |
| 22 | Távbeszélő fülke, fülke nélküli távbeszélő készülék, levélszekrény, engedélyezett szerencsejáték célját szolgáló láda elhelyezéséhez, árusító és egyéb automaták felállításához | db/év | külön megállapodás alapján |